  Наталья Тетерина 7-тӥ тулыспалэ Ижкарысь Суредан устолыкъя элькун музейын Кубаысь суредась Омар Годинеслэсь «Куба рядом» (0+) адӟытонзэ усьтозы. Кызьы ивортэ ужъюртлэн пресс-службаез, Кубаысь искусствоез элькунамы нырысьсэ возьматозы. Адӟытон Кубаын революци дырысен 60 ар тырмонлы тупатэмын: 1959-тӥ арын толшоре Фидель Кастро кивалтэм улсын Фульхенсио Батисталэсь военно-политической диктатуразэ социалистической республикаен воштӥзы. Революци бере Вашингтон паласен экономикая блокада кутскиз, нош Москва ласянь бадӟым гуманитарной юрттэт лыктӥз Удмуртиысь Суредан устолыкъя музейлэн пресс-службаезЭкспозициын живопись амалэн быдэстэм 40-лэсь ятыр суредъёс, монотипия амалэн графика ужъёс возьматэмын луозы. Ужрадэз ачиз суредась Омар Годинес но Кубалэн Россиысь посолэз Херардо Пеньяльвер Порталь усьтозы.  Тегъёс: Лулчеберет Ижкар Удмуртия искусство суредасьёс Суреданустолыкъямузей  